สวัสดีค่ะ ปกติหนูกินยาคุม 21 เม็ด (yasmin) เป็นประจำทุกวันค่ะ (กินไม่ตรงเวลาไม่เกิน 1 ชั่วโมง) เมื่อวันที่ 31/07/65 หนูมีเพศสัมพันธ์กับแฟน ใช้ถุงยางอนามัยร่วมด้วยค่ะ (หลังมีแล้วเชคแล้วว่าถุงยางไม่แตก) - วันที่ 05/08/65 หนูตรวจแล้ว ขึ้น 1 ขีดปกติ - วันที่ 10/08/65 หนูกินยาคุมตอน 06.30 แล้วตรวจปัสสาวะเลยทันที ขึ้น 2 ขีดจางๆ ค่ะ แต่พอตรวจครั้งที่ 2 ขึ้น 1 ขีด (ยาแผงนี้จะหมดวันที่ 17 ค่ะ ประจะเดือนจะมาประมาณวันที่ 20 ) จะถามว่า หนูมึโอกาสตั้งครรภ์มั้ยคะคุณ
สวัสดีค่ะ หากทานยาคุมกำเนิดอยู่ และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ นอกจากนี้ หากใช้ถุงยางอนามัยร่วมด้วย โอกาสในการตั้งครรภ์ก็ถือว่ามีน้อยมากมากค่ะส่วนการที่ตรวจหาการตั้งครรภ์ในวันที่ 10 ส.ค. แล้วครั้งแรกขึ้น 2 ขีดจางๆ แต่ครั้งที่ 2 ขึ้นแค่ 1 ขีด ถือว่าผลไม่ตรงกัน แนะนำควรลองตรวจซ้ำใหม่ดูอีกครั้ง แต่ควรรอให้ครบ 2 สัปดาห์ นับจากที่ได้มีเพศสัมพันธ์ไปก่อน เพราะหากผ่านมาแค่ 10 วัน ผลยังอาจไม่แน่นอนได้ หรืออาจรอจนทานยาคุมครบ 21 เม็ดก่อน แล้วดูว่าประจำเดือนจะมาหรือไม่ในช่วงที่เว้นระยะ หากมีประจำเดือนมา ก็แสดงว่าไม่ได้มีการตั้งครรภ์เกิดขึ้น และไม่จำเป็นต้องตรวจหาการตั้งครรภ์ค่ะ